****

**ประกาศเทศบาลตำบลดอกไม้**

**เรื่อง เจตจำนงสุจริตในการบริหารงานของเทศบาลตำบลดอกไม้**

**…………………………………………………**

ตามเจตนารมณ์ของรัฐธรรมนูญแห่งราชอาณาจักรไทย พ.ศ. 2560 พระราชบัญญัติข้อมูลข่าวสารของทางราชการ พ.ศ.2540 พระราชกฤษีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ.2560 - 2564) และนโยบายของรัฐบาล ข้อที่ 10 การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติกรรมของภาครัฐ กำหนดให้ปลูกฝังค่านิยมคุณธรรม จริยธรรมและจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพ เพื่อป้องกันและปราบปรามการทุจริตและประพฤติชอบของเจ้าหน้าที่ของรัฐทุกระดับและตอบสนองความต้องการ พร้อมอำนวยความสะดวกแก่ประชาชน เพื่อสร้างความเชื่อมั่นในระบบราชการรวมถึงยกระดับให้กับการประเมินคุณธรรมและความโปร่งใสในการดำเนินงานของหน่วยงานภาครัฐ (Integnty and Transparency Assessment : ITA) ขององค์กรปกครองส่วนท้องถิ่น

 เทศบาลตำบลดอกไม้ ได้ตระหนักถึงปัญหาและผลกระทบของการทุจริตที่สร้างความเสียหายต่อประเทศชาติและประชาชน และให้ความสำคัญในการป้องกันและปราบปรามการทุจริตทุกรูปแบบนายกเทศมนตรีตำบลดอกไม้ในฐานะผู้บริหารสูงสุดของหน่วยงาน จึงขอประกาศเจตจำนงสุจริตในการบริหารงานว่า จะมุ่งมั่นบริหารอย่างซื้อสัตย์สุจริต มีคุณธรรม โปร่งใส และตรวจสอบได้ ตามหลัก

ธรรมาภิบาล เพื่อสร้างความเชื่อมั่นแก่สังคมโดยดำเนินการดังนี้

 **1.ด้านการเปิดเผย โปร่งใส มีส่วนร่วม และตรวจสอบได้** มีการเปิดเผยและเข้าถึงข้อมูลข่าวสารได้โดยสะดวก รวดเร็ว ถูกต้อง ครบถ้วน รวมทั้งเปิดโอกาสให้ประชาชนหรือผู้มีส่วนได้เสีย มีส่วนร่วมในการแสดงความคิดเห็นข้อเสนอแนะและติดตามการดำเนินงานของหน่วยงานได้ รวมถึงรับฟังข้อร้องเรียนจากประชาชนหรือผู้มีส่วนได้ส่วนเสีย และมีกระบวนการจัดการต่อข้อร้องเรียนอย่างเหมาะสมและเป็นระบบ

 **2.ด้านความรับผิดชอบพร้อมตอบสนอง** มีความมุ่งมั่นในการปฏิบัติราชการด้วยความซื้อสัตย์สุจริตและรับผิดชอบต่อการปฏิบัติราชการ สามารถให้บริการได้อย่างมีคุณภาพ ภายในระยะเวลาที่กำหนดมี

ความพร้อมในการแก้ไขปัญหาความเดือนร้อนและตอบสนองต่อความต้องการของประชาชนได้อย่างทั่วถึง เหมาะสม สะดวก รวดเร็ว และมีประสิทธิภาพ มีการจัดวางระบบการรายงานความก้าวหน้าและผลสัมฤทธิ์ตามเป้าหมายที่กำหนดไว้ต่อสาธารณชน ตลอดจนมีการจัดเตรียมระบบการแก้ไขปัญหาหรือบรรเทาผลกระทบใดๆที่อาจจะเกิดขึ้น

 **3.ด้านการมุ่งผลสัมฤทธิ์ปราศจากการทุจริต** มีการใช้ทรัพยากรอย่างประหยัด คุ้มค่า และบังเกิดประโยชน์สูงสุด ลดขั้นตอน ระยะเวลา และภาระค่าใช้จ่าย ปฏิบัติหน้าที่ตามพันธกิจให้บรรลุ

วัตถุประสงค์มีเป้าหมายที่ชัดเจน มีกระบวนการปฏิบัติราชการอย่างเป็นระบบและมีมาตรฐาน มีการจัดการความเสี่ยงและมุ่งเน้นผลการปฏิบัติงานที่เป็นเลิศ และมีการติดตามประเมินผลและพัฒนาปรับปรุงการปฏิบัติงานให้ดีขึ้นอย่างต่อเนื่อง โดยการบริหารงานด้วยคุณธรรมภิบาล มุ่งนำหน่วยงานได้ดำเนินงานตามภารกิจด้านความยุติธรรมปราศจากอคติ การปฏิบัติราชการทุกขั้นตอนเป็นไปตามกฎหมาย ระเบียบ และข้อยบังคับ มีการสืบทอดวัฒนธรรมสุจริตในการป้องกันและปราบปรามการทุจริต ไม่ยอมรับการทุจริตทุกรูปแบบ ไม่กระทำการอื่นใดที่เป็นการขัดกันระหว่างผลประโยชน์ส่วนตนและผลประโยชน์ส่วนรวมและไม่เรียกหรือรับสินบนหรือประโยชน์อื่นใด

 **4.ด้านการเชิดชูคุณธรรมนำความรู้** มุ่งปลูกฝังค่านิยม สร้างความรับรู้ ทัศนคติ ให้บุคลากร ยึดมั่นในคุณธรรม จริยธรรม จรรยาบรรณวิชาชีพ มีความคิดสร้างสรรค์ และเป็นมืออาชีพ น้อมนำหลักปรัชญาของเศรษฐกิจพอเพียงมาใช้ในการปฏิบัติราชการและการดำเนินชีวิต หน่วยงานมีมาตรฐานและความเป็นธรรมในการปฏิบัติราชการที่ชัดเจน โดยไม่เลือกปฏิบัติและมีคุณธรรมในการบริหารงานบุคคล การมอบหมายงานการบริหารจัดการสภาพแวดล้อมที่ดีในการปฏิบัติราชการ และการบริหารงบประมาณตามภารกิจอย่างประหยัดคุ้มค่าและเกิดประโยชน์สูงสุดต่อประชาชนและประเทศชาติสืบไป

จึงประกาศให้ทราบทั่วกัน

 ประกาศ ณ วันที่ 20 พฤศจิกายน 2562



 (นางบุญศรี แสวง)

 นายกเทศมนตรีตำบลดอกไม้